钦定古今图书集成/明伦汇编/闺媛典/第048卷 > 张氏女〈高氏妇附〉
## 钦定古今图书集成/明伦汇编/闺媛典/第048卷 > 张氏女〈高氏妇附〉

按《元史列女传》：“张氏女，高邮人。城乱，贼知张女有艳
姿，叩其家，索其女，匿复宇间。贼将害其父母，女不得
已，乃出拜贼，贼即伏地呼其父母为丈人，媪而以女
行，女欣欣然从之，过桥投水死。有高氏妇者，同郡人
也，携其女从夫出避乱，见道旁空舍，入其中，脱金缠
臂与女，且语夫令疾行。夫挈女稍远，乃解足纱自经。”
贼至，焚其舍。夫抵仪真，夜梦妇来告曰：“我已缢死彼
舍矣。”其精爽如此。